Vidmantas Jusionis

Vidmantas Jusionis (g. 1961 m. gegužės 17 d. Vilniuje) – Lietuvos tapytojas.

Biografija 
Tėvai Stasys Jusionis ir Aldona Ličkutė-Jusionienė, brolis Algimantas Jusionis. Baigė M. K. Čiurlionio menų mokyklą, 1985 m. baigė Lietuvos dailės institutą. 1985–1987 m. Šiaulių pedagoginio instituto Tapybos katedros (dabar – Šiaulių universitetas), nuo 1987 m. Nacionalinės M. K. Čiurlionio menų mokyklos dėstytojas. Nuo 1990 m. Lietuvos dailininkų sąjungos narys. 2005–2006 m. gavo individualią valstybės stipendiją meno ir kultūros kūrėjams.

Kūryba 
Tapo simbolines figūrines kompozicijas, kuriose dažniausiai naudoja siurrealistinius zoomorfinius motyvus, remiasi senovės Egipto, Babilono, persų, japonų kultūrų įvaizdžiais. Paveikslai dinamiški, vyrauja aštrūs grynų spalvų deriniai, primenantys viduramžių vitražus. Juose ryški semantinė vaizdų prasmė, dėmesys dekoratyvinei raiškai. Svarbiausi kūriniai – „Besiblaškantys“ (1996 m.), „Būgnininkai“ (2000 m.), „Laisvė“ (2001 m.), „Meilės naktis“ (2002 m.). Nuo 1984 dalyvauja parodose Lietuvoje ir užsienyje (Kopenhaga 1992–1996 m., 2003 m., Roma 2001 m., Aachenas 1998 m., Sankt Peterburgas 1997 m., Hamburgas 2008 m.), individualios parodos surengtos Vilniuje (1992–1996 m., 1999 m., 2003–2004 m., 2006 m., 2011 m.).

Parodos

Svarbesnės parodos 

 2019 m. "Q19: Memorabilia. Įrašyti į atmintį” LDS kvadrienalė, Vilnius, Kaunas, Kllaipėda;

 2019 m. “6=5=DU”, April gallery. Verslo centras K29, Vilnius;
 2018 m. “Wildlife and the city”, April gallery, Hotel Pacai, Vilnius;
 2017 m. Respublikinė paroda “Diskursai”,Klaipėdos galerija ir Silbertauto, Klaipėda;
 2016 m. XVI Tarptautinė Vilniaus tapybos trienalė "Nomadiški vaizdai", Kauno paveikslų galerija.
 2015 m. Tarptautinė šiuolaikinio meno mugė “ArtVilnius", Litexpo, Vilnius;
 2013 m. 15-oji Tarptautinė Vilniaus tapybos trienalė „Tapybos kontekstai“, Šiuolaikinio meno centras (ŠMC), Vilnius;

 2013 m. Skrydis, galerija „Arka“, Vilnius;
 2012 m. LT00 Tapyba. Šiuolaikinio meno centras (ŠMC), Vilnius;
 2012 m. Kelionė: peizažai ir miražai. Dailininkų sąjungos galerija, Vilnius;
 2010 m. Lietuvos šiuolaikinės vaizduojamosios dailės paroda „Lietuviškas sezonas“, „Alex Gallery A“, Vašingtonas, JAV;
 2009 m Lietuvos šiuolaikinio meno paroda skirta Lietuvos Tūkstantmečiui, Kroicburgas, Tiuringija, Vokietija;
 2009 m. Tarptautinė šiuolaikinio meno mugė „Art Vilnius 09“;
 2009 m. 2-oji Lietuvos šiuolaikinės dailės kvadrienalė, Litexpo rūmai, Vilnius;
 2009 m. „Decentristai / paraštės: 1 m. už paveikslo“, Europos kultūros sostinės projektas, Vilniaus geležinkelio stotis;
 2009 m. „Keturi gyvenimai – keturi likimai. Jusioniai“, galerija „Arka“, Vilnius ir Klaipėdos parodų rūmai;
 Kilnojamosios Lietuvos dailininkų sąjungos kolekcijos „70: tapyba, grafika, skulptūra“ parodos:
 2009 m. Artpark galerija, Lincas, Austrija;
 2008 m. Galerija „Art Gallery Santa Teresa“, Fano, Italija;
 2007 m. „Jugendsali“ galerija, Helsinkis, Suomija, Drachteno miesto muziejus, Olandija; Vilniaus kongresų rūmai.
 2008 m. „Menininkai apie kaukes“, Kauno viešoji biblioteka, Kaunas;
 2007 m. XIII Vilniaus tapybos trienalė „Dialogai“, Šiuolaikinio meno centras (ŠMC), Vilnius;
 2006 m. „Ex improviso“, Lietuvos dailininkų sąjungos „Pamėnkalnio“ galerija, Vilnius;
 2006 m. „Naujos kaukės“, Nacionalinio M. K. Čiurlionio muziejaus paveikslų galerija, Kaunas;
 2005 m. „Vilniaus pasveikinimas“, galerija „Arka“, Vilnius;
 2005 m. „Kelionė“, galerija „Arka“, Vilnius;
 2004 m. XII Vilniaus tapybos trienalė „Septynios tapybos tiesos“, ŠMC, Vilnius;
 2004 m. Didžiausia dailės galerija naujuosiuose savivaldybės rūmuose, Vilniaus rotušės ekspozicija, Vilnius;
 2003 m. Projekto „Soutine‘o dienos“ 1998–2003 m. dalyvių paroda, skirta Ch. Soutine‘o 110-mečiui, Vilniaus rotušė;
 2003 m. Estijos, Latvijos ir Lietuvos tapybos paroda, Kopenhaga;
 2001 m. Lietuvių tapybos parodų ciklas Italijoje „Art & Magio“, Baris, Barberinių rūmai, Roma;
 2000 m. „Tradicija ir ateitis“, ŠMC, Vilnius;
 2000 m. Lietuvos tapyba, Centriniai kultūros namai, Varšuva;
 1999 m. „Kontaktas“, Vidmantas Jusionis ir Gediminas Akstinas, „Kauno langas“, Kaunas;
 1999 m. „Stotelė“, Vidmantas Jusionis, Gediminas Akstinas, G. P. Janonis, Klaipėdos parodų rūmai;
 1999 m. Algimanto, Stasio ir Vidmanto Jusionių tapybos paroda, Menininkų rūmai, Vilnius;
 1998 m. „9+9 Lietuvos menininkai“, Aacheno rotušė, Vokietija;
 1997 m. „Magiškasis realizmas“, Lietuvos tapybos paroda, Maniežas, S. Peterburgas;
 1997 m. „Vartų“ galerijos menininkų paroda Latvijos dailininkų sąjungos galerija, Ryga;
 1996 m. X Vilniaus tapybos trienalė, ŠMC, Vilnius;
 1992 m., 1994 m., 1996 m., 1999 m. Grupinės tapybos parodos Gallery 2112, Kopenhaga, Danija;
 1985 m., 1988 m. Baltijos šalių jaunųjų dailininkų trienalės, Vilnius;

Personalinės parodos 

 2019 m. "Prieš saulę," Vidmantas Jusionis, tapyba. Pamėnkalnio galerija, Vilnius;
2018 m. “Vilkas virš miesto”, April gallery. Verslo centras K29, Vilnius;
 2008 m. Vidmantas Jusionis, tapyba, Schloss Reinbek pilis, Hamburgas;
 2006 m. Vidmantas Jusionis, tapyba, Klaipėdos dailės galerija;
 2006 m. tapybos paroda „Juslūs“, „Lietuvos aido“ galerija, Vilnius;
 2005 m. personalinė tapybos paroda „Apie žmones“, galerija „Aukso pjūvis“, BLC, Kaunas;
 2003 m. „Slėniai“, tapybos paroda, galerija „Vartai“, Vilnius;
 2003 m. V. Jusionio tapybos paroda, Vilniaus kongresų rūmai;
 Personalinės parodos galerijoje „Vartai“, Vilnius 1992 m., 1994 m., 1996 m., 1999 m.;
 1995 m. Personalinė tapybos paroda galerijoje „Arka“, Vilnius.

Šaltiniai

Nuorodos 
Vidmantas Jusionis – Lietuvos dailininkų sąjunga
 Vidmantas Jusionis – Art Lithuania Database

Lietuvos tapytojai
Lietuvos pedagogai
Nacionalinės M.K. Čiurlionio menų mokyklos auklėtiniai